வேக்பீல்டைட்டு

வேக்பீல்டைட்டு (Wakefieldite) என்பது (La,Ce,Nd,Y)VO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  

பன்னாட்டு கனிமவியல் சங்கம் வேக்பீல்டைட்டு கனிமத்தை  Wf என்ற குறியீட்டால் அடையாளப்படுத்துகிறது.

இது ஓர் அரிதான அருமண் தனிமமான வனேடேட்டு கனிமம் ஆகும். வேக்பீல்டைட்டில் காணப்படும் ஆதிக்கம் செலுத்தும் அருமண் உலோக அயனியைப் பொறுத்து, வேக்பீல்டைட்டு-(La), வேக்பீல்டைட்டு-(Ce), வேக்பீல்டைட்டு-(Nd), மற்றும் வேக்பீல்டைட்டு-(Y) என நான்கு முக்கிய வகைகள் விவரிக்கப்பட்டுள்ளன. வேக்பீல்டைட்டு கனிமத்தின் மோசு கடினத்தன்மை 4 முதல் 5 வரை இருக்கும்.The Mineral and Locality Database, Wakefieldite-(La). வேக்பீல்டைட்டு நாற்கோண அமைப்பிலான படிகங்களை உருவாக்குகிறது. படிக அமைப்பின் அடிப்படையில், இது செனோடைம் என்ற அரிய-மண் பாசுபேட்டு கனிமத்தின் வனேடேட்டு சேர்மத்தின் ஒப்புருவாகும். செனோடைமைப் போலல்லாமல், வேக்பீல்டைட்டில் கனமான அருமண் தனிமங்களை விட இலகுவான அருமண் தனிமங்கள் இருப்பது மிகவும் உகந்ததாக உள்ளது. இலந்தனைடு சுருக்கம் காரணமாக, கனமான அருமண் தனிமங்கள் இலகுவானவற்றை விட சிறிய அயனி ஆரங்களைக் கொண்டுள்ளன. பாசுபேட்டு அயனிக்கு பதிலாக பெரிய வனேடேட்டு அயனி மாற்றப்படும்போது, ​​நான்முகப் படிக அமைப்பு பெரிய இலகுவான அருமண் தனிமங்களை முன்னுரிமையுடன் ஏற்றுக்கொள்கிறது.Miyawaki R., and I. Nakai. (1996). "Crystal Chemical Aspects of Rare Earth Minerals". Ed. Andrian P. Jones, Frances Wall, and C. Terry Williams. Rare Earth Minerals: Chemistry, Origin and Ore Deposits. London: Chapman & Hall. (p. 29–30).
வேக்பீல்டைட்டு கனிமம்  முதன்முதலில் கனடாவின் கியூபெக்கில் உள்ள செயின்ட் பியர் டி வேக்பீல்டில் உள்ள எவன்சு லூ சுரங்கத்தில் கண்டறியப்பட்டு விவரிக்கப்பட்டது.Miles, Norman M., et al., Wakefieldite, Yttrium Vanadate, a New Mineral From Quebec, American Mineralogist, Vol. 56, Mar.–Apr. 1971.  பின்னர் வேக்பீல்டைட்டு-(Y) எனப் பெயரிடப்பட்டது.Mindat, Wakefieldite-(Y).

மேற்கோள்கள்

பகுப்பு:இலந்தனைடு கனிமங்கள்
பகுப்பு:வனேடேட்டு கனிமங்கள்
பகுப்பு:நாற்கோணவமைப்புக் கனிமங்கள்